钦定古今图书集成/方舆汇编/职方典/第1528卷 > 思南府公署考 通志
## 钦定古今图书集成/方舆汇编/职方典/第1528卷 > 思南府公署考 通志

本府

思南府治　在城南隅。明永乐十一年，以宣慰司改建。正统间毁于兵。景泰三年，知府何辙重建。成化六年，知府王南重修。弘治三年知府金爵，十四年知府罗璞相继增修。

皇清康熙十一年，知府陈龙岩重修。

经历司　“在大门左。”

安化县治　在府城南门外。明万历二十一年，知县王重巽以长官司署创建，知县朱凌霄重修。

皇清康熙十一年，知县雍居敬重修。

思南城守营署　在府城东门外。

外县

婺川县治　在城内东北隅。明嘉靖二年，知县熊价建。万历三十七年，知县姚大受重修。

皇清康熙十一年，知县吴嘉荫重修。

印江县治　在城内东南隅。明弘治八年，废司置县。知县周文改建。正德五年，知县刘灿重建。嘉靖元年，知县吴缙更修，兵毁。

皇清康熙十一年，知县蒋元捷重建。